ابتكر المصريبن القدما نظام للاعداد بيساعدهم على تعاملاتهم اليوميه و كان نظام الضرايب بيستلزم نظام للاعداد و للحساب و كان الفلاحين بيدو جزء من محاصيلهم السنويه للقصر الملكى و اجزا للمعبد و الكهنه و المعاملات اللى بدات من عهد الاسره الاولى مع فلسطين و سوريا و لبنان للحصول على الخشب و مع العراق و النوبه و امتدت فى عهد الملكه حتشبسوت و قبلها كمان الحملات التجاريه لبلاد بنت عند القرن الإفريقى على البحر الاحمر. كان تعلم الكتابه و الحساب فى المعابد و كانت مهنة الكاتب مهنه مرموقه و كانت ليها درجات بتـبدا بالكاتب البسيط (شس) لرئيس كتبه و كان اسمه امير كتبه (امير-شس), و بتعلو مراتب الكتاب لكاتب البلاط الملكى (شس-نسيط) و كانت اعلى مرتبه هيا مرتبه اميـر كتبه البلاط الملكى (امير-شس-نسيط) و كان امير كتبه البلاط الملكى فى نفس الوقت مهندس او طبيب و كان الآباء بيشجعو ابناءهم على التعليم و احتراف مهنه الكاتب فالكاتب ما بيعملش الاعمال اليدويه او الجسديه المرهقه اللى بيقوم بيها العمال.. و نظام الاعداد اللى ابتكره المصريون القدماء كان نظام عشرى فكان رمز الواحد شرطه | و العشره رمزها , و الميه رمزها و الالف رمزوه , كمان كان رمز الميه الف هو الصباع.